Document ID: 32006D0337

KOMISIJOS SPRENDIMAS
2006 m. balandžio 19 d.
nustatantis standartines pareiškimų ir sprendimų dėl kompensacijos gavimo užsienyje perdavimo formas pagal Tarybos direktyvą 2004/80/EB dėl kompensacijos nusikaltimų aukoms
(2006/337/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 29 d. Tarybos direktyvą 2004/80/EB dėl kompensacijos nusikaltimų aukoms (1), ir ypač į jos 14 straipsnį,
pasikonsultavusi su patariamuoju komitetu, įsteigtu Direktyvos 2004/80/EB 15 straipsnio 1 dalimi,
kadangi:
(1)
Remiantis Direktyva 2004/80/EB, iki 2006 m. sausio 1 d. valstybės narės turėtų įdiegti bendradarbiavimo sistemą, padėsiančią gauti kompensacijas tais atvejais, kai nusikaltimas įvykdytas ne aukos valstybėje narėje.
(2)
Reikėtų nustatyti standartines formas, kurios būtų naudojamos pareiškimams dėl kompensacijos ir sprendimams, susijusiems su pareiškimais dėl kompensacijos gavimo užsienyje, perduoti,
PRIĖMĖ ŠĮ SPRENDIMĄ:
Vienintelis straipsnis
1. Standartinė pareiškimų dėl kompensacijos perdavimo forma, numatyta Direktyvos 2004/80/EB 6 straipsnio 2 dalyje, pateikiama I priede.
2. Standartinė sprendimų dėl pareiškimų dėl kompensacijos perdavimo forma, numatyta Direktyvos 2004/80/EB 10 straipsnyje, pateikiama II priede.
Priimta Briuselyje, 2006 m. balandžio 19 d.

Labels: 12
11
15
0